CELEX: 52005DP0449
Language: da
Date: 2005-12-01 00:00:00
Title: Europa-Parlamentets afgørelse om anmodning om beskyttelse af Andrzej Pęczaks immunitet og privilegier (2005/2128(IMM))

C 285 E/74                                            Den Europæiske Unions Tidende                                  DA       22.11.2006
Torsdag, den 1. december 2005
             16.      henleder opmærksomheden på punkt 1, underpunkt xxvii, i sin beslutning af 6. juli 2005 om forslag
             til Rådets forordning om oprettelse af Samhørighedsfonden (1), og opfordrer Kommissionen til at udtænke et
             belønningssystem af samme type i form af en »EU-kvalitets- og effektivitetsreserve«, som er rettet specielt
             mod initiativer til foranstaltninger, der har grænseoverskridende virkning eller passer ind i den eksisterende
             infrastruktur i euroregionerne;
             17.      pålægger sin formand at sende denne beslutning til Rådet og Kommissionen.
             (1) »Vedtagne tekster«, P6_TA(2005)0278.
             P6_TA(2005)0449
             Anmodning om beskyttelse af Andrzej Pęczaks parlamentariske immunitet
             Europa-Parlamentets afgørelse om anmodning om beskyttelse af Andrzej Pęczaks immunitet og
                                                       privilegier (2005/2128(IMM))
             Europa-Parlamentet,
             — der henviser til anmodning fra Andrzej Pęczak om beskyttelse af hans immunitet i forbindelse med en
                   straffesag, der blev rejst mod ham den 18. april 2005 ved underretten i Łódź — en anmodning,
                   hvorom der blev givet meddelelse på plenarmødet den 25. maj 2005,
             — der henviser til artikel 8, 9 og 10 i protokollen af 8. april 1965 vedrørende De Europæiske Fælles-
                   skabers privilegier og immuniteter samt artikel 6, stk. 2, i akten af 20. september 1976 om almindelige
                   direkte valg af medlemmerne af Europa-Parlamentet,
             — der henviser til De Europæiske Fællesskabers Domstols domme af 12. maj 1964 og 10. juli 1986 (1),
             — der henviser til forretningsordenens artikel 6, stk. 3, og artikel 7,
             — der henviser til betænkning fra Retsudvalget (A6-0330/2005),
             A. der henviser til, at Andrzej Pęczak den 23. september 2001 blev valgt til medlem af det polske Under-
                   hus (Sejm); der henviser til, at han efter undertegnelsen af tiltrædelsestraktaten den 16. april 2003 blev
                   observatør; der henviser til, at han var medlem af Europa-Parlamentet fra 1. maj 2004 til 19. juli 2004;
                   der henviser til, at hans mandat i det polske Underhus ophørte den 19. oktober 2005,
             B.    der henviser til, at Andrzej Pęczak klager over, at den polske anklagemyndighed under sagsforløbet har
                   tilsidesat lovgivningen, og at underrettens afgørelser om hans tilbageholdelse og fængsling samt de
                   efterfølgende forlængelser af varetægtsfængslingen er politisk begrundet,
             C. der henviser til, at Andrzej Pęczak klager over, at straffesagen mod ham er i strid med uskyldsformod-
                   ningen, og at omstændighederne omkring hans tilbageholdelse og fængsling begrænser hans muligheder
                   for at forsvare sig selv,
             D. der henviser til, at Andrzej Pęczak klager over, at den procedure, som Sejm anvendte ved ophævelsen af
                   hans immunitet, var »ugyldig i juridisk forstand« og baseret på oplysninger fra medierne, og at de
                   anmodninger om intervention, som han har sendt til forskellige personer (herunder ombudsmanden),
                   ikke har haft nogen virkning,
             E.    der henviser til, at Andrzej Pęczak på grundlag af de foreliggende oplysninger ikke er beskyttet af
                   parlamentarisk immunitet med hensyn til de anklager, som Europa-Parlamentets formand er blevet
                   gjort opmærksom på,
             1.      vedtager ikke at beskytte Andrzej Pęczaks immunitet og privilegier;
             (1) Sag 101/63, Wagner mod Fohrmann og Krier, Sml. 1954-1964, s. 483, og sag 149/85, Wybot mod Faure m.fl.,
                  Sml. 1986, s. 2391.